CELEX: 62007CA0321
Language: et
Date: 2009-02-19 00:00:00
Title: Kohtuasi C-321/07: Euroopa Kohtu (kolmas koda) 19. veebruari 2009 . aasta otsus (Landgericht Mannheimi eelotsusetaotlus – Saksamaa) – kriminaalmenetlus, milles süüdistatav on Karl Schwarz (Direktiiv 91/439/EMÜ — Erinevate liikmesriikide väljastatud juhilubade äravõtmine — Enne riigi liitumist väljastatud juhiloa kehtivus — Teise, elukohaliikmesriigi poolt väljastatud juhiloa äravõtmine — Niisuguse juhiloa tunnustamine, mis on väljastatud enne, kui väljastati teine juhiluba, mis võeti hiljem juhiloa omanikult ära põhjusel, et isik ei ole sobiv sõidukit juhtima — Juhiloa äravõtmise meetmega kaasneva, uue juhiloa taotlemise suhtes kehtestatud ajutise keeluaja möödumine)

18.4.2009   
            
            
               ET
            
            
               Euroopa Liidu Teataja
            
            
               C 90/3
            
         Euroopa Kohtu (kolmas koda) 19. veebruari 2009. aasta otsus (Landgericht Mannheimi eelotsusetaotlus – Saksamaa) – kriminaalmenetlus, milles süüdistatav on Karl Schwarz
   (Kohtuasi C-321/07) (1)
   
   (Direktiiv 91/439/EMÜ - Erinevate liikmesriikide väljastatud juhilubade äravõtmine - Enne riigi liitumist väljastatud juhiloa kehtivus - Teise, elukohaliikmesriigi poolt väljastatud juhiloa äravõtmine - Niisuguse juhiloa tunnustamine, mis on väljastatud enne, kui väljastati teine juhiluba, mis võeti hiljem juhiloa omanikult ära põhjusel, et isik ei ole sobiv sõidukit juhtima - Juhiloa äravõtmise meetmega kaasneva, uue juhiloa taotlemise suhtes kehtestatud ajutise keeluaja möödumine)
   2009/C 90/04
   Kohtumenetluse keel: saksa
   
      Eelotsusetaotluse esitanud kohus
   
   Landgericht Mannheim
   
      Põhikohtuasjas toimuva menetluse pool
   
   Karl Schwarz
   
      Kohtuasja ese
   
   Eelotsusetaotlus – Landgericht Mannheim – Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237, lk 1; ELT eriväljaanne 07/01, lk 317) artikli 7 lõike 5 ja artikli 8 lõigete 2 ja 4 tõlgendamine – Mitme juhiloa omanik – Enne selle liikmesriigi, mille kodanik juhiloa omanik on, liitumist väljastatud juhiloa kehtivus – Teises liikmesriigis enne selle liitumist ja enne seda, kui möödus tähtaeg, mil oli ajutiselt keelatud taotleda uut juhiluba, omandatud juhiloa tunnustamata jätmine elukohaliikmesriigi poolt tema territooriumil pärast uue juhiloa taotlemise ajutise keeluaja möödumist
   
      Resolutiivosa
   
   
               1.
            
            
               Nõukogu 29. juuli 1991. aasta direktiivi 91/439/EMÜ juhilubade kohta (muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003) artikli 7 lõiget 5 tuleb tõlgendada nii, et sellega ei ole vastuolus see, kui liikmesriigi kodanikul on üheaegselt kaks kehtivat juhiluba, millest üks on ühenduse juhiluba ja teise neist on väljastanud mõni teine liikmesriik, kui mõlemad on omandatud enne viimati nimetatud riigi ühinemist Euroopa Liiduga.
            
         
               2.
            
            
               Direktiivi 91/439 (muudetud määrusega nr 1882/2003) artikliga 1 ja artikli 8 lõigetega 2 ja 4 ei ole vastuolus see, kui liikmesriik keeldub tunnustamast juhtimisõigust, mis tuleneb juhiloast, mille teine riik on väljastanud enne Euroopa Liiduga ühinemist, juhul kui see luba on väljastatud enne kui see juhiluba, mille väljastas esimesena nimetatud liikmesriik, kus see hilisem juhiluba selle omanikult tema juhtimissobimatuse tõttu ära võeti. Selles suhtes ei oma tähendust asjaolu, et keeldumine leidis aset pärast seda, kui juhiloa äravõtmisega kaasnenud keeluaeg uue juhiloa taotlemiseks oli möödunud.
            
         
      (1)  ELT C 283, 24.11.2007.